Brevdato:

Suliap normua: 2022 - 17993

All. nr. 21675417

Postboks 269

3900 Nuuk

Oqarasuaat (+299) 34 50 00

Fax (+299) 34 63 55

E-maili: apn@nanoq.gl

www.naalakkersuisut.gl

|  |
| --- |
| **Aalisarneq pillugu Siunnersuisoqatigiinnut aamma taaseqataasinnaanatik ataatsimeeqataasartunut** |
| **2023-mut saattuanut atatillugu TAC pillugu TUSARNIAANEQ** |

Matumuuna 2023-mut saattuanut atatillugu TAC tassungalu attuumassutilinnik nassuiaatinik aalajangersaanerit pillugit tusarniaassut saqqummiunneqarpoq.

**Taamaattumik tusarniaassummut akissuteqaat kingusinnerpaamik ulloq 07-12-2022 danskisut kalaallisullu uunga nassiuteqquneqarput** **apn@nanoq.gl**

Akissuteqartoqanngippat tamanna nassiunneqartunik akuersinertut isigineqassaaq. Tusarniaanermut piffissaliussap sivitsorneqarnissaa periarfissaanngilaq.

**Saattussat**

Kitaani saattussat, snekrabber (NAFO-mi sumiiffik 1-miittut), pillugit ukioq ataasiakkaarlugu ilisimatuussutsikkut siunnersuisoqartarpoq. Kitaani saattussanut aqutsinissamik pilersaarut siunnersuinermi tunngavigineqarpoq, tamatumani aqutsiveqarfinnit aqqaneq-marluusunit (immikkoortut 1+2) aqutsiveqarfinnut tallimaasunut siunnersuisoqartarpoq. Immikkoortumut 3-mut aqutsinissamik pilersaarutip atuuffiani naleqqussaanermik aqutsineq tunngavigalugu pisassiissutit aalajangersarneqarput aamma aqutsiveqarfinni kingullerni sisamaasuni (immikkoortoq 4) misileraalluni aalisartoqarsinnaavoq.

Kitaani saattussanut aqutsinissamik pilersaarummi aqutsinissamik malittarisassat naapertorlugit aqutsiveqarfinnut tullinnguuttunut imatut TAC-p aalajangersarneqarnissaa siunnersuutigineqarpoq:

**Takussutissiaq 1 – 2023-mut pisassiissutissatut siunnersuutit**

|  |  |  |  |  |  |  |  |
| --- | --- | --- | --- | --- | --- | --- | --- |
| **Aqutsiveqarfik** | **Imm.** | **Siunnersuineq 2022 (tonsit)** | **Siunnersuineq 2023 (tonsit)** | **Siunnersuisarnerup ineriartornera (%)** | **TAC 2022 (tons)** | **TAC-tut siunnersuut 1 20231-2(tons)** | **TAC-tut siunnersuut 2 20233(tons)** |
| **Sisimiut sineriaa** | 1 | 547 | 599 | 9,5% | 547 | 599 |  |
| **Sisimiut imartaani** | 1 | 102 | 102 | - | 78 5 | 90 | 102 |
| **Qeqertarsuup Tunua Uummannap sineriaa**  | 2 | 796 | 982 | 23,3% | 744 6 | 818 | 982 |
| **Nuuk-Paamiut, sineriaa** | 2 | 1020 | 1020 | - | 997 6 | 1020 |  |
| **Nuuk-Paamiut, Imartaa** | 2 | 302 | 513 | 69,8% | 302 | 332 | 513 |
| **Upernaviup sineriaa** | 3 | - | - | - | 400 | 400 |  |
| **Maniitsoq - Kangaamiut, sineriaa** | 3 | - | - | - | 225 | 225 |  |
| **Narsaq – Qaqortoq, sineriaa**  | 3 |  | - | - | 260 | 260 |  |

1. Immikkoortoq 1-imut Saattussanut aqutsinissamik pilersaarut naapertorlugu TAC-p 15 %-inik
 amerlineqarnissaannik siunnersuut

2. Immikkoortoq 2-mut Kitaani saattussanut aqutsinissamik pilersaarut naapertorlugu TAC-p
 10 %-inik amerlineqarnissaannik siunnersuut

3. 2022-mut ilisimatuussutsikkut siunnersuinerit naapertorlugit TAC-tut siunnersuut

Saattussat pisassiissutinit qaqinneqarsimasut amerlassusiat pillugit paasissutissat KANUAANA-p nittartagaa www.gflk.gl innersuussutigineqarpoq.

Aqutsinissamik pilersaarummi aqutsinissaq pillugu malittarisassat naapertorlugit immikkoortumi 1-imi TAC 15 %-it sinnerlugit nikingatillugit aamma immikkoortoq 2-mi nikinganerit 10 %-inik amerlanerutillugit siunnersuisoqarpat taava Aalisarneq pillugu Siunnersuisoqatigiit peqataatinneqassapput.

Tamanna Qeqertarsuup Tunuani - Uummannap sineriaani (23,3 %-inik amerleriaatit) aamma Nuuk-Paamiut imartaani pivoq (69,8 %-inik amerleriaatsit). Siunnersuinermut tunngaviusut tunngavigalugit siunnersuinerit 2021-mi nalorninartut ilanngullugit iluarsaanneqarput, taamaattumillu Aalisarnermut Piniarnermullu Naalakkersuisoqarfimmi sumiiffinnut marluusunut taakkununnga marluinnik TAC-mik siunnersuuteqartoqarpoq. Siunnersuummi 1-imi aqutsinissamik pilersaarummit aqutsinissamik atugassiissutit malinneqarput aamma siunnersuummi 2-mi siunnersuineq taamaallaat malinneqarpoq. Siunnersuummut 2-mut tunngatillugu Naalakkersuisoqarfimmiut Pinngortitaleriffimmiunik oqaloqateqarnikuupput, tassanilu siunnersuinerit malinneqarnissaat imminut illersorsinnaasoq nalilerparput, kisianni ukiuni tulliuttuni allanngoriartornera malinnaaffigineqartariaqarpoq.

Tusarniaassummut akissutitigut tamanna saqqummiunneqarsinnaavoq, tassa Aalisarneq pillugu Siunnersuisoqatigiinnik ataatsimiigiaqqusinissaq kissaatigineqarpat.

Tamatuma saniatigut immikkoortoq 3-mi CPUE/pisaqarsinnaassutsimik ineriartorneq malinnaaffigineqarpoq, tamatumani ingammik Narsaq-Qaqortoq aamma Upernavik sineriaanni ukiuni kingullerni CPUE-mik ikileriartoqarsimasoq takuneqarsinnaavoq. Ineriartorneq taamatut ingerlaannassappat taava ukiuni tulliuttuni TAC-inik aalajangersariikkanik allannguinissaq qiviassallugu naleqqutissaaq, immikkoortoq 3 pillugu aqutsinissamik pilersaarummi aqutsinissanut atortussiat naapertorlugit.